alibayram/wikipedia-40-langs huggingface dataset:
Damir Giordani

Damir Giordani (čitaj: Đordani; Osijek, 12. 12. 1959. — Osijek, 8. 11. 2000), vokalni solist i enigmat.

Životopis 
Osnovnu školu kao i tadašnju gimnaziju "Braća Ribar" završio je u Osijeku. Studirao je pravo. Od 15. godine bavio se muzikom. Osnivač je muzičke grupe "Kviz", kroz koju je od 1975. godine prošla većina osječkih muzičara. Kao muzičar učestvovao je na brojnim festivalima, od Požege do Zagreba. Bio je voditelj "glazbene radionice" Odjela za skrb Ministarstva obrane Republike Hrvatske (MORH).

Enigmatika 
Prvu križaljku objavio je u "Čvor-križaljci" 1972. godine. Sastavljao je najviše križaljke, ali i anagrame, indirekte, rebuse, slogovne likove, itd. Objavljivao je još i u "Čvor-razbibrizi", "Kvizu", "Kviskoteci", samizdatu "Jurijan", osječkim listovima "Glas Slavonije", "Osječki tjednik", "Bumerang", "Supermerkant"...

U "Kvizu" broj 397 (6. V. 1987) objavio je veliku skandinavku 32 x 22 sa slikama svih tadašnjih članova grupe "Kviz", koja je bila dio integralnog grafičkog rješenja plakata grupe "Kviz".

Učestvovao je na tri susreta zagonetača u Vinkovcima, na 10. susretima u Bjelovaru 1978. te na "Kvizovim" Izletima u nepoznato.

 D(amir) Giordani: "Aktuelni anagram",
 Kviz, XVI, 397, 3 - Zagreb, 6. V. 1987.
 
 KAK' DO POSLA? VI I - TRKA! <  Kadrovska politika
 
 ----------------------------------------------------------------------
 
 Damir Giordani: "Anagrami viđenih hrvatskih političara i političarki 
 > 10-16. mjesto"
 Kviskoteka, ..., 233, 7 - Zagreb, 2. IV. 1999.
 
 KRASNA DOJKARO < Jadranka Kosor

Izvori 
 Stjepan Horvat: "Leksikon zagonetača Jugoslavije", Bjelovar, 1979.
 (Damir Giordani): "Grupa 'Kviz' Osijek" (skandinavka), Kviz, XVI, 397, 24/29 - Zagreb, 6. V. 1987. (+ fotografija)
 Anonim: "U sjećanje: Damir Giordani", Glas Slavonije, ..., ..., 8 - Osijek, 11. XI. 2000. (+ fotografija)

Hrvatski pjevači
Jugoslavenski enigmati
Hrvatski enigmati
Biografije, Osijek
Dai

Taji ili Dai je naziv za etničku grupu, srodnu Tajlanđanima, koja živi u dvjema autonomnim prefekturama u južnoj kineskoj provinciji Yunnan.

Iako su Dai priznati od strane kineske vlade kao jedan narod, po kulturi i jezicima se međusobno bitno razlikuju.

Jezici mi pripadaju Tai-Kadai porodici.

Po vjeri su animisti i Theravada budisti.

Narodi
Etničke grupe Kine
Buyei

Buyei, (ili Puyi, Bouyei and Buyi; sebe nazivaju: Buxqyaix, IPA: [pu ʔjai], or "Puzhong", "Burao", "Puman"; kineski: 布依族; Pinyin: Bùyīzú) su etnička grupa koja živi u južnoj Kini. Ima ih 2,5 miliona, te su 11. po veličini od 56 etničkih grupa službeno priznatih od strane NR Kine.

Buyei žive u subtropskim šumama u visoravnima provincije Guizhou, isto kao i u provincijama Yunnan i Sečuan, te govore tajski jezik. Tradicionalno ispovijedaju animizam, iako su se neki od njih preobratili na kršćanstvo.

Jezik 
Buyei govore Buyei jezik koji je srodan Zhuang jeziku. Između njih postoji dijalektski kontinuum. Buyei jezik ima vlastito pismo koje su 1950-ih stvorili lingvisti na temelju latinice i sa izgovorom sličnim Pinyin sistemu korištenom za polatinjenje kineskog.

Literatura 
 Yù Cuìróng 喻翠容: Bùyīyǔ jiǎnzhì 布依语简志 (Introduction to the Buyi language; Beijing, Mínzú chūbǎnshè 民族出版社 1980).
 Wú Qǐlù 吴启禄: Bùyī-Hàn cídiǎn 布依汉词典 (Buyei-chinese dictionary; Beijing, Mínzú chūbǎnshè 民族出版社 2002), .

Vanjske veze 

 The Bouyei ethnic minority (government homepage, in English)
 Buxqyaix Qyusmail - 布依在线 (Buyei online, in Buyei and Chinese)
 僚人全民概况  (Outline of the whole Liao [Rao, Lao, Tai] people)

Narodi
Etničke grupe Kine
Rudine (Čajetina)

Rudine je naselje u opštini Čajetina u Zlatiborskom okrugu. Prema popisu iz 2002. bilo je 159 stanovnika (prema popisu iz 1991. bilo je 191 stanovnika).

Demografija 
U naselju Rudine živi 152 punoletna stanovnika, a prosečna starost stanovništva iznosi 61,9 godina (60,7 kod muškaraca i 63,1 kod žena). U naselju ima 81 domaćinstvo, a prosečan broj članova po domaćinstvu je 1,96.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

Reference

Spoljašnje veze 

 Mape, aerodromi i vremenska situacija lokacija (Fallingrain)
 Satelitska mapa (Wikimapia)
 Gugl satelitska mapa (Maplandia)
 Plan naselja na mapi (Mapquest)

Opština Čajetina
Naselja u centralnoj Srbiji
Laošani

Laošani, ili narod Lao, su tajska etnička grupa koja čini većinsko stanovništvo u današnjem Laosu i oblasti Isan u Tajlandu.

Ima ih oko 3,6 miliona u Laosu te 100.000 u Tajlandu, dok u SAD postoji imigrantska zajednica od oko 973.000 pripadnika.

Govore lao i isan jezikom.

Po vjeri su uglavnom theravada budisti.

Teško su stradali za vrijeme Vijetnamskog rata.

U Tajlandu su bili predmetom taifikacije, odnosno pokušaja da ih se nasilno asimilira u tajlandsku naciju.

Literatura 
 Lao settlement patterns in the U.S. 
 Reports on languages spoken in Laos and Thailand, from Ethnologue.com
 Thongchai Winichakul. Siam Mapped. University of Hawaii Press, 1984. 
 Wyatt, David. Thailand: A Short History (2nd edition). Yale University Press, 2003. 

Narodi
Etničke grupe Tajlanda
Etničke grupe Laosa
Tajci

Tajlanđani, ili narod Thai, je naziv za većinsku etničku grupu u današnjem Tajlandu. 

S 50 miliona pripadnika u Tajlandu, te manjim zajednicama u SAD i drugim državama, Tajlanđani čine najveći tajski narod.

Smatra se da su u jugoistočnu Aziju emigrirali početkom 1. milenijuma n.e. iz današnje Kine.

Po vjeri su uglavnom theravada budisti oko 97% ,nesto muslimana oko 2%.

Povezano 
 Thaj (Thai)

Online literatura 
 US Library of Congress Country Studies, Thailand, The Thai and Other Tai-Speaking Peoples
 CIA Factbook Thailand 
 Ethnologue Thailand

Narodi
Etničke grupe Tajlanda
St. Louis, Missouri

Saint Louis (fonol.:Seint Luis) često se piše i kao St. Louis je grad u državi Missouri (Misuri) u centralnom dijelu SAD-a. Šira oblast grada St. Louis-a obuhvata i općine koje se nalaze i u susjednoj državi Illinois (Ilinoi). Grad je nazvan po francuskom kralju Louisu IX. St. Louis broji 2,698,672 stanovnika i predstavlja 18 grad po veličini u SAD-u. Iako se broj stanovništva u široj regiji povećava, broj stanovnika u užem centru grada živi tek 348,189 stanovnika čiji se broj smanjuje već od 1950-ih kako mnogi stanovnici se sele u predgrađa. Ovo iseljavanje je relativno zaustavljeno zadnjih godina sa pokušajima da se revitalizira cenar grada i grad uopće.

Najznačajniji identitet grada predstavlja lúk u St. Louisu, visoka građevina u centru grada izgrađen kao simbol prolaza iz istočne u zapadnu Ameriku kako je grad lociran na rijeci Mississippi (Misisipi) koja se historijski smatra granicom između američkog istoka i zapada.

Historija 
Prostor današnjeg grada St. Louis-a su naselili francuski naseljenici 1763. godine. Grad se posebno počeo razvijati nakon što je pariški mir odredio teritorije istočno od rijeke Mississippi Velikoj Britaniji. Francuzi su počeli da nastanjuju područje organizujući nekoliko manjih sela. 1803. godine grad je kupljen od strane SAD-a u čuvenoj Louisiana kupovini.

Nakon toga se grad brzo razvijao. Godine 1817. se u njemu pojavio jedan od prvih parobroda na svijetu. Kasnije je služio kao polazište mnogim doseljenicima na Zapad.

Zbog svog položaja na rijeci Mississippi grad je bio važna strateška točka za vrijeme američkog građanskog rata. Iako je grad imao veliki broj pristaša Konfederacije, trupe Unije su na samom početku uspostavile kontrolu. Tokom rata je grad služio kao logistička baza Unije i lokalno brodogradilište je izrađivalo sjevernjačke riječne oklopnjače.

4. jula 1876. godine grad St. Louis je izgasao da se odvoji od općine St. Louis. Cilj je bio da se spriječi izliv poreskih prihoda na razvoj periferije grada. Ova odluka je kasnije koštala St. Louis nakon zbijega bijelaca koji je počeo 1950-ih godina nakon čega je općina počela ubirati veći dio poreza a koji je doveo do orušavanja kvalitete života u samom St. Louis-u.
Smatra se da se u St. Louis-u izgradio i prvi neboder na svijetu sa Wainwright (Veinvrajt) zgradom izgrađenom 1892 godine. 1893 godine Nikola Tesla je prvi put demonstrirao radio komunikacijski sistem u St. Louis-u.

Jedan od najvažnijih događaja u historiji St. Louisa je bila svjetska izložba godine 1904. u okviru koje su održane i treće po redu Olimpijske igre.

Geografija 

St. Louis se nalazi na zapadnoj obali Mississippi rijeke južno od ušća Misouri rijeke. Des Peres rijeka na južnom dijelu grada predstavlja granicu grada dok južnije rijeka Meramec predstavlja granicu općine.

Sport 

U gradu postoji nekoliko vrhunskih profesionalnih timova - St. Louis Cardinals koji igra bejzbol, St. Louis Rams koji igra američki fudbal, St. Louis Blues koji igra hokej, te St. Louis Steamers koji igra fudbal.

Reference

Literatura

Vanjske veze 

 
Gradovi u Misuriju
Preduzetnik

Preduzetnik ili poduzetnik je lice (fizičko i/ili pravno) kome je institucionalni dato pravo raspolaganja nad neto efektom poslovanja i koji, sa svoje strane, zavisi od karaktera vladajućih proizvodnih odnosa. Institucionalni preduzetnik je, najkraće rečeno, lice u čije ime se organizuje registrovana profitna delatnost, sa neograničenom odgovornošću.

Institucionalni preduzetnik koji snadbeva preduzeće sopstvenim kapitalom ili spostvenom radnom snagom je vezani preduzetnik. Institucionalni preduzetnik snosi rizike u okviru neto efekta poslovanja. Izuzetak je preduzetnik koji se vezuje za kapital. On može da snosi rizik i šire, van neto efekta poslovanja (preduzetničke dobiti).

Vidi još 
 Preduzeće
 Profit

 
Ekonomija
Zanimanja
Torino

Torino (latinski: Augusta Taurinorum, pijemonteški: Turin) je glavni grad talijanske regije Pijemont i istoimene provincije Torino. Grad ima 872.367 stanovnika i četvrti je talijanski grad po veličini.

Geografija 
Torino se nalazi u Sjevernoj Italiji. Većina grada leži duž lijeve obale rijeke Po, sve do obronaka Alpa.

Historija 
Torino je vrlo stari grad, čija prošlost seže do predrimskih vremena i keltsko-ligurskog plemena Taurina koji su prvi imali naselje na području grada. Rimljani su 27. pne. osnovali koloniju Castra Taurinorum kojoj su kasnije dali ime Julia Augusta Taurinorum. Tragovi rimskog ortoganalnog urbanizma tipičnog za kastrum vide se još i danas u strukturi grada. Nakon propasti Zapadnog Rimskog Carstva gradom su zavladali Langobardi, a nakon njih Franci.

Znamenitosti 
Torino je barokni grad poznat po palačama koje je projektitrao arhitekt Guarino Guarini.

Privreda 
Torino je jedan od najvećih talijanskih industrijskih centara, svjetski poznat kao sjedište automobilske industrije FIAT.

Sport 
Juventus i Torino Calcio su dva najpoznatija sportska kluba iz Torina, oba iz nogometa. Grad je bio domaćin Zimskih olimpijskih igara održanih 2006. godine.

Izvori

Vanjske veze 

 Službene stranice grada  
 Experimental interactive maps  
 A brief visitor's guide  
 Photo Gallery Piedmont and Turin 
 Torino 2006 Olympic Games  
 Guide to Turin city 
 ItalianVisits.com 
 National Cinema Museum of Italy 
 Postcards from Turin 

 
Gradovi u Pijemontu
Olimpijski gradovi
Wikiprojekat geografija/Naselja u Italiji
Melbourne

Melburn (Melbourne) je grad u australijskoj federalnoj državi Viktoriji. Glavni je grad Viktorije i po popisu iz 2016. imao je 4.485.211 stanovnika. Drugi je grad po veličini Australije.

Melburn je veliki industrijski i trgovački centar. Mnoge australijske i multinacionalne kompanije posluju tamo - jedna trećina najvećih kompanije u Australiji je smešteno u Melburnu. Najveći aerodrom Australije nalazi se u Melburnu. U gradu postoji 7 univerziteta.

Grad su 1834. osnovali Džon Betmen i Džon Pasko Fokner. U toku zlatne groznice grad dobija veliki broj stanovnika. Bio je glavni grad cele države u narednim godinama.

1956. godine u njemu su održane Olimpijske igre.

Klima 
U Melburnu vlada suptropska klima, koja se odlikuje blagim i oblačnim zimama i relativno sunčanim i toplim letima. Grad je poznad po čestim promenama temperatura. Leti temperature povremeno prelaze 40 stepeni, a nekad čak i tokom leta ne dostignu ni 20. Vreli dani su kratkotrajni, jer jak i vreo pustinjski severozapadni vetar ubrzo zameni hladan jugozapadni, koji duva sa ledenog južnog okeana. Najviša izmerena temperatura u gradu bila je 46 C, a najniža -2,8 C. Snega gotovo nema. Grad i grmljavina javljaju se retko, ali ipak u istoriji grada poznate su jake oluje. Klima je generalno vetrovita, naročito krajem zime i u rano proleće.

Reference 

 
Gradovi u Australiji
Wikiprojekat geografija/Naselja u Australiji
Atlanta

Atlanta je grad u Sjedinjenim Američkim Državama i glavni grad države Džordžija. Predstavlja najnaseljeniji grad države. Prema zadnjim procenama iz 2009. godine Atlanta imao je 540.000 stanovnika. Grad Atlanta sa prirastajućim gradovima ima više od 5,4 miliona ljudi tako da je druga po veličini od Jugoistočnih Država i deveta u čitavima Sjedinjenim Državama.Kao i većina gradskih urbanih područja u Sunčanom Pojasu i Atlanta stalno raste od 1970.godine i dodala je 1.1 milion stanovnika između 2000. i 2008. godine.

Njen razvoj započeo je početkom 19. veka ali je većim dijelom uništena tokom Građanskog rata. Ipak grad je obnovljen i ubrzo postaje glavni grad Džordžije. U 20. veku Atlanta je bila sjedište Američkog pokreta za građanska prava. Jedan od nadimaka grada je i "Grad feniksa", a povezan je sa njegovim brzim oporavkom posle rata.

U Atlanti su 1996. godine održane Olimpijske igre. Atlanta je sjedište više od 50 najvećih svetskih kompanija, uključujući Koka-kolu, Si-en-en i avio kompaniju Delta.

Demografija 
Prema popisu stanovništva iz 2010. u gradu je živelo 420.003 stanovnika, što je 3.529 (0,8%) stanovnika više nego 2000. godine.

Reference

Literatura

Vanjske veze 

 United States Census Bureau
 Zvanična prezentacija
 Kongresni i posetilački biro Atlante
 Nova džordžijska enciklopedija o Atlanti
 Vremeplov Atlante
 Aerodrom u Atlanti

 
Gradovi u Džordžiji
Glavni gradovi saveznih država SAD
Olimpijski gradovi
Chamonix-Mont-Blanc

Šamoni Mon Blan (), ili samo Šamoni, je naselje i opština u istočnoj Francuskoj u regionu Rona-Alpi, u departmanu Gornja Savoja koja pripada prefekturi Bonvil. Sam grad se nalazi na 1035 m}- nadmorske visine.

Šamoni je poznati ski centar, i u njemu su održane prve zimske olimpijske igre 1924. godine, a takođe je jedan od najznačajnijih alpinističkih centara na svetu, jer se nalazi u podnožju masiva Mon Blan.

Šamoni je sa italijanskim gradom -{Courmayeur}-, koji se nalazi na drugoj strani masiva Mon Blana, povezan tunelom Mon Blan dužine 11,6 -{km}- koji prolazi kroz sam masiv, a takođe i sistemom gondola (žičara) koja prelazi preko masiva i dostiže nadmorsku visinu od 3.842 m}-.

Po podacima iz 1999. godine u opštini je živelo 9 830 stanovnika, a gustina naseljenosti je iznosila 40,0 | stanovnika/-{km²}-. Opština se prostire na površini od 245,46 -{km²}-. Nalazi se na srednjoj nadmorskoj visini od | metara (maksimalnoj 4.807 m}-, a minimalnoj 995 m}- m).

Demografija 

Grafik promene broja stanovnika u toku poslednjih godina

Vidi još 
 Departmani Francuske
 Spisak departmana Francuske po gustini naseljenosti
 Spisak departmana Francuske po površini
 Spisak departmana Francuske po broju stanovnika
 Spisak opština u departmanu Gornja Savoja

Reference

Literatura

Vanjske veze 

 http://www.chamonix.com Official Website (in French and English )
 http://www.chamonix.net Nice Chamonix website (in French and English)
 Webcam Webcam on the site with a view of the Mont Blanc mountain
 http://chamsite.com  Chamonix chat system and message board, run by a resident. English language.

Olimpijski gradovi
St. Moritz

St. Moritz (njemački Sankt Moritz, retoromanski San Murezzan) je općina od 4,994 stanovnika na jugoistoku Švicarske u Kantonu Graubünden. Danas je poznat kao elitni resort i vrhunsko skijalište.

Većina stanovnika su katolici koji govore njemački ili retoromanski.

Geografske karakteristike 

St. Moritz leži u kotlini gornjeg toka rijeke Inn, okružen veličanstvenim alpskim vrhovima. Naselje se sastoji od Dorfa (sela), Bada (termi) i 
zaseoka Suvrett i Champfèr.

Historija 

 

Ispočetka je bio poznat po svojim lijekovitim termalnim izvorima, pa je već krajem 17. vijeka postao popularno lječilište. Tek krajem 19. vijeka počeo se profilirati kao vrhunsko 
skijalište. Na račun toga je dvaput bio domaćin Zimskih Olimpijskih igara; 1928 i 1948.

Pored Olimpijada tri puta je bio domaćin Svjetskih prvenstva u alpskom skijanju; 1934, 1974 i 
2003.

Privreda

Ekonomija današnjeg St._Moritza bazira se na turizmu, pa većina stanovnika radi po hotelima i ugostiteljskim objektima. Grad je odlično transportno povezan sa svijetom; 
autoputom, željeznicom i avionima (aerodrom Engadin u Samedanu leži udaljen 17 km sjeveroistočno.)

Općine pobratimi 

  Kutchan, Japan 
  Sylt, Njemačka 
  Bariloche, Argentina 
  Vail, Colorado, Sjedinjene Američke Države 
  Zikhron Ya'akov, Izrael

Izvori

Vanjske veze

 Gemeinde St. Moritz  
 St. Moritz Tourist Information  
 Saint Moritz  

Naselja u Švicarskoj
Lake Placid

Lejk Plesid se može odnositi na
 Lejk Plesid
 grad u američkoj federalnoj državi Florida;
 grad u američkoj federalnoj državi New York;
 Lake Placid (jezero) u američkoj federalnoj državi New York;
 igrani film iz 1999. godine.
Lake Placid, New York

Lejk Plesid je selo s 2.638 stanovnika u planinama Adirondack u (okrugu Essex, blizu grada North Elba u američkoj federalnoj državi Njujork. Ime je dobio po obližnjem jezeru.

Iako naselje ugošćuje turiste tokom cijele godine, najpoznatije je po Zimskoj olimpijadi 1980. godine, odnosno utakmici timova SAD i SSSR nazvanoj "Čudo na ledu," tokom koje je tim američkih studenata porazio favorizirani sovjetski tim i dva dana kasnije osvojio Zlatnu medalju. Tu pobjedu mnogi smatraju najvećoj u američkoj sportskoj historiji.

Lejk Plesid je također bio domaćin Zimske olimpijade 1932. godine. Zajedno sa švicarskim St. Moritzom,i Innsbruckom, predstavlja jedan od tri grada koji je dva puta bio domaćinom Zimskih olimpijskih igara.

Demografija 
Po popisu iz 2010. godine broj stanovnika je 2.521, što je 117 (-4,4 %) stanovnika manje nego 2000. godine.

Reference

Literatura

Vidi još 

 Spisak gradova u SAD po broju stanovnika
 Najveći gradovi u SAD po decenijama
 Spisak saveznih država i teritorija SAD po broju stanovnika
 Sjedinjene Američke Države
 Amerikanci (nacija)
 Historija Sjedinjenih Američkih Država

Vanjske veze 

 Official Website of the Village of Lake Placid 
 Lake Placid tourism information 
 Lake Placid Olympic Authority 
 United States Census Bureau

Gradovi u Njujorku
Olimpijski gradovi
Garmisch-Partenkirchen

Garmisch-Partenkirchen (29.875 stanovnika po podacima iz 2004) je lokalno trgovačko, kao i administrativno središte okruga Garmisch-Partenkirchen. Smješten je na  u regiji Oberbayern njemačke federalne pokrajine Bavarske, blizu granice s Austrijom.

Gotovo 1100 godina dva grada su bila zasebne zajednice sve dok Adolf Hitler nije godine 1935. nagovorio gradonačelnike Garmischa i Partenkirchena spoje dva sela uoči Zimskih olimpijskih igara 1936. Gradovi su ostali ujedinjeni i zovu se "Garmisch" na veliku žalost stanovnika Partenkirchena. Mnogi posjetitelji će zamijetiti moderni ugođaj Garmischa, dok ožbukani zidovi i kamenom popločane ulice Partenkirchena daju uvid u prošlost.

Grad spaja Autobahn (auto-put), te željeznička veza s Münchenom, Innsbruckom, Reutteom te Zugspitzeom, najvišom planinom u Njemačkoj, koja se nalazi u blizini i ima 2962 m visine. Pogled na vrh je spektakularna te postoji nekoliko planinarskih staza.

Godine 1936. grad je bio domaćinom Zimske olimpijade. Tradicionalno se na prvi dan Nove godine u Garmisch-Partenkirchenu održava natjecanje u skijaškim skokovima kao dio turnira Četiri skakakonice (Vierschanzen-Tournee). Tamo se održavaju i natjecanja za Svjetski skijaški kup, najčešće na stazi Kandahar van grada.

Garmisch Partenkirchen je također omiljeno izletište za turiste željne skijanja, sanjkanja i planinarenja, te ima neke od najboljih skijaških instalacija u Njemačkoj.

Evropski centar za sigurnosne studije "George C. Marshall" je također smješten u Garmisch-Partenkirchenu. Marshallov Centar je međunarodno financiran i uglavnom ga vodi američko osoblje, a služi kao konferencijski centar za vlade širom svijeta, a pogotovo iz bivšeg SSSR-a i Istočne Evrope. Mali broj američkih trupa je također smješten u gradu i vodi rekreacijski centar za oružane sage (tzv. Edelweiss Ložu i izletište) u predgrađu Garmischa.

Garmisch-Partenkirchen je bio rodno mjesto Michael Endea, autora "Beskrajne priče" te je u njemu živio i kompozitor Richard Strauss.

Međunarodna saradnja

Reference

Literatura

Vidi još 

 Njemačka
 Njemačke pokrajine
 Popis gradova u Njemačkoj
 Nemački jezik
 Nemci
 Institucije Savezne Republike Nemačke

Vanjske veze 

 Zvanični sajt opštine 
 Nem. Savezni zavod za statistiku 
 Stalna konferencija gradova i opština 
 KommOn - Informacioni sistem gradova, opština i okruga. 
 Plan naselja na mapi (Mapquest)

Gradovi u Bavarskoj
Gradovi domaćini Zimskih olimpijskih igara
Oslo

Oslo (norv. izg. [²uʂlu]) (1624–1877. Christiania, 1877–1924. Kristiania), glavni grad Norveške; 590.041 stanovnika (2010.). Prostire se na površini od 115 km2 na rubu istoimenog fjorda.

Povijest 
U "Sagi o norveškim kraljevima" autor Snorre Sturlason napisao je da je Oslo osnovao kralj Harald III Sigurdsson 1048. , ali prema posljednjim arheološkim istraživanjima pronađeni su ostaci kršćanskih grobova koji su nastali prije 1000, jer grobovi su potvrda urbanog življenja. Na osnovu ovih saznanja Oslo je proslavilo svoju 1000-tu obljetnica 2000. Porijeklo imena Oslo je nešto nejasno: "-lo" znači luka, dok "os" ima par značenja partenon, ušće ili strana brda. 

Oslo je postao glavni grad za vrijeme kralja Håkona V. (1299.-1319.), koji je bio prvi kralj koji je živio stalno u gradu. On je bio započeo gradnju tvrđave Akershus. Stoljeće poslje Norveška je postala manji parter u personalnoj uniji sa Danskom, i Oslo je izgubilo svoje značenje preobrazivši se u provincijalni upravni centar. Zbog zapostavljenosti i te zbog niskog položaja u uniji sa Danskom, Norveška se slabo razvijala u svim pogledima. Prvi fakultet otvorio se tek 1811. 

Oslo je bilo uništeno u požaru 1624, i novi grad se ponovno izgradio ali na novom mjestu preko zaljeva odmah do tvrđave Akershus. Ovu izgradnju je proveo kralj Christian IV. od Norveške, i dao je novo ime Christiania. 

Tek u 19. stoljeću Norveška raskida personalu uniju sa Danskom. Ovim raskidom Norveška počinje se ubrzano razvijati, mnoge znamenite zgrade u gradu Christiania: Kraljevska palača, parlament, Univerzitet, Nacionalno kazalište, zgrada buze. Kroz 19. stoljeće Christiania mjenja ime u Kristiania, dok 1924. grad dobiva svoje originalno ime Oslo. Tokom 19. stoljeća i procvata Norveške mnogi pozati umjetnici i pisci su ostavili traga u Oslu: Henrik Ibsen, Edvard Munch, Knut Hamsun and Sigrid Undset. (zadnja dva pisca dobili su Nobelovu nagradu za književnost). Godine 1850. Oslo je preteklo Bergen kao najnapučeniji grad u Norveškoj, što je zadržalo i dan danas.

Godine 1952. u Oslu su održane Zimske Olimpijske igre.

Prosečne temperature tokom godine

Galerija slika

Kraljevske zgrade

Aker

Eksterni linkovi 
Službene stranice Osla

Glavni gradovi u Evropi
Gradovi u Norveškoj
Olimpijski gradovi
Okruzi u Norveškoj
Cortina d'Ampezzo

Cortina d'Ampezzo je italijanski grad od 5423 stanovnika u Venetu.

Geografija 
Smješten je u Dolomitima, na visini od 1210 m, te predstavlja popularno odmaralište zaljubljenika u zimske sportove. Blizu Cortine d'Ampezzo se nalazi San Vito di Cadore.

Historija 
Cortina d'Ampezzo je bila domaćin Zimske olimpijade 1956. Taj grad je prije toga trebao biti domaćinom Zimske olimpijade 1944, neodržane zbog drugog svjetskog rata.

Kultura 
Kao jedno od najeksluzivnijih odmarališta u Evropi, Cortina je također poznata po svojim vrhunskim hotelima i bogato opskrbljenim trgovinama. Za vrijeme zimskih i ljetnih praznika lokalno stanovništvo se voli šetati na glavnom gradskom korzu Coros Italia, gdje turisti obavljaju šoping. Okolica Cortine je poslužila za filmove kao što su Cliffhanger sa Sylvesterom Stalloneom u glavnoj ulozi te Pink Panther sa Davidom Nivenom i Peterom Sellersom.

Vanjske veze 

 Comune Cortina d'Ampezzo 
 Cortina d'Ampezzo 

 
Gradovi u Venetu
Gradovi domaćini Zimskih olimpijskih igara
Squaw Valley

Squaw Valley je naziv koji se koristi za:

 naselje u okrugu Fresno u američkoj federalnoj državi Kalifornija;
 naselje u okrugu Placer u američkoj federalnoj državi Kalifornija;
 popularno skijalište u okrugu Placer.
Squaw Valley, Placer County, California

Olimpijska dolina ili Indijankina dolina (Squaw Valley), se nalazi u Okrugu Plejser u američkoj saveznoj državi Kalifornija.

Skvo Vali se nalazi nedaleko od grada Taho, iz auto-put 89. na obali reke Traki, nedaleko od jezera Taho.

Skvo Vali je inače popularna turistička destinacija, naročiti zimi jer se tamo nalazi poznato zimsko odmaralište Skvo Vali Ski Rezort (Squaw Valley Ski Resort), mesto održavanja Zimskih olimpijskih igara 1960. godine.

Reference

Literatura

Vidi još 

 Spisak gradova u SAD po broju stanovnika
 Najveći gradovi u SAD po decenijama
 Spisak saveznih država i teritorija SAD po broju stanovnika
 Sjedinjene Američke Države
 Amerikanci
 Istorija SAD

Vanjske veze 

Gradovi u Kaliforniji
Innsbruck

Innsbruck (što prevedeno sa njemačkog znači Most na rijeci Inn) je statutarni grad na sjeverozapadu 
Austrije od 126,965 stanovnika., u užem centru dok kao okrug (bezirk) ima 172,041 stanovnika.

Innsbruck je glavni grad austrijske savezne zemlje Tirol, ali je i administrativni centar vlastitog okruga i Okruga Innsbruck Land.

Geografske karakteristike 

Innsbruck leži u Tirolu u kotlini rijeke Inn.

Prosječna godišnja temperatura u Innsbrucku je 8 °C, a srednja godišnja količina oborina je 872 mm / m².

Historija 

Innsbruck se prvi put spominje 1180. kao malo trgovište bavarskih grofova Andech, ali se vrlo brzo 
razvio kao značajan grad zbog svog izuzetmog položaja, na trasi trgovačkog puta iz Italije u Njemačku preko Brennerskog prijevoja, i odlične veze sa Švicarskom uz dolinu Inna.

Innsbruck je povelju o statusa grada dobio 1239., a 1363., pripao Habsburgovcima.

Od 1420. je sjedište nadvojvode Frederika, zvanog grof praznih džepova.Innsbruck je od druge polovice 16. vijeka, prijestolnica Grofovije Tirol koja je premještena iz 
dotadašnjeg Merana.

Univerzitet u Innsbrucku osnovao je 1677. car Leopold I, a veliku biblioteka darovala je carica Marija Terezija - 1745. 

Napoleon Bonaparte je 1806. dao Innsbruck Kraljevini Bavarskoj, kao i ostalu Grofoviju Tirol, 
zbog tog je izbio ustanak kog je poveo Andreas Hofer. Upravo su se južno od grada na brdu Berg Isel visokom 750 metara 1809. vodile borbe ustanika sa francuskim i bavarskim vojnicima.

Znamenitosti 
Historijski centar grada još uvijek ima srednjovijekovni izgled sa uskim uličicama.

Najveća znamenitost Innsbrucka je Palača Fürstenburg sa pozlaćenim balkononskim krovom, kog je vjerojatno dao podići nadvojvoda Frederik, a obnovio car Maksimilijan I oko 1500.

Pored nje tu je i Palača Hofburg (1754. - 70) podignuta na mjestu gdje se nekad nalazila vojvodina palača iz 15. vijeka, zatim je tu i franjevačko - dvorska crkva podignuta između 1553. - 1563., u kojoj se nalaze grobnice Maksimilijana I, Andreasa Hofera i drugih tirolskih heroja.

Innsbruck ima četiri velika muzeja, jedan od njih je Ferdinandeum koji ima veliku galeriju slika, ali i kolekcije od prirodoslovne, prahistorijske do primijenjene umjetnosti, drugi je Muzej tirolskog folklora, treći Carskih pušaka, a četvrti u dvorcu Ambras, izlaže dio kolekcije nadvojvode Ferdinanda II.

Privreda 

Innsbruck je jedan od najpopularnijih zimskih turističkih centara, skijališta i poznato lječilište. U Innsbrucku su održane Zimske olimpijske igre 1964 i 1976.

Pored toga Innsbruck je i veliki privredni centar, sa razvijenom tekstilnom, drvnom, prehrambenom i metalnom industrijom. Poznat po proizvodnji cipela, muzičkih instrumenata i medvjedića za djecu.

Od kraja 20. vijeka u Innsbrucku se proizvodi i elektronika.

Izvori

Vanjske veze 

 Službene stranice Innsbrucka 

 
Gradovi u Austriji
Tirol
Grenoble

Grenoble (Occitanski: Grasanòbol) je grad u Francuskoj u regionu Rhône-Alpes, u departmanu Isère. Smješten je u podnožju Alpa, na ušću rijeke Drac u Isère. Smješten u regiji Rhône-Alpes , Grenoble je prefektura (glavni grad) departmana Isère.

Po podacima iz 2011. godine broj stanovnika u mestu je bio 157424.

Godine 1339. osnovan je Univerzitet u Grenobleu, i otada taj grad drži reputaciju jednog od najvećih i najpoznatijih naučnih centara u Francuskoj i Evropi. Godine 1968. u Grenobleu su održane Zimske olimpijske igre, a vlasti grada su započeli kampanju da se igre održaju i 2018. godine.

Demografija

Reference

Vanjske veze 

 Baza podataka: Insee 
 Grenoble Chamber of Commerce and Industry 
 Grenoble City website
 Visiting Grenoble in English
 Semitag - Transports de l'agglomération grenobloise  in French
 Remembering Grenoble Photography Exposition

 
Gradovi u Francuskoj s preko 100.000 stanovnika
Sapporo

Saporo (札幌) je grad u Japanu u prefekturi Hokaido. Prema popisu stanovništva iz 2005. u gradu je živelo 1.880.875 stanovnika.

Stanovništvo 
Pre podacima sa popisa, u gradu je 2005. godiine živelo 1.880.875 stanovnika.

Vanjske veze 

Sapporo je peti po veličini grad u Japanu i glavni grad Prefekture Hokkaido.

U njemu su bile održane Zimske olimpijske igre 1972. godine. To su bile prve zimske olimpijske igre održane u Aziji. Sapporo je također domaćin popularnog godišnjeg festivala snijega koji se održava svakog februara, te koji je poznat po natjecanju u izradi ledenih skulptura.

Unutar Japana Sapporo je poznat kao mjesto gdje se proizvodi popularno Sapporo pivo kao i Sapporo ramen s okusom misoa. Zabavna oblast Susukino je među najvećima i najpoznatijim u Japanu.

Vanjski linkovi 
 Official homepage  
(English )
 
 Sapporo Snow Festival 
 Sapporo yukimaturi News! (Sapporo Snow Festival News! (Japanese))
 Satellite picture by Google Maps

Vanjske veze 

Gradovi u Japanu
Olimpijski gradovi
Calgary

Calgary je grad u kanadskoj provinciji Alberta. 

Prema demografskim procjenama iz 2005. broj stanovnika je iznosio oko 1,630.000, što Calgary čini trećim po veličini gradom u Kanadi. 

Zbog blizine kanadskog Stjenjaka, Calgary je popularno odredište zaljubljenika u zimske sportove i ekoturista, iako je srž lokalne ekonomije naftna industrija.

Calgary je isto tako poznat i po rodeo festivalu zvanom Calgary Stampede, festivalu folk muzike, festivalu karipske muzike kao i Lilac festivalu. 

U svijetu je Calgary najpoznatiji kao domaćin Zimskih olimpijskih igara 1988. godine.

Na području Calgaryja su prvi bijeli naseljenici došli 1870-ih, ali je grad ispočetka služio isključivo kao uporište Kanadske konjičke policije. Tek ga je dolazak željeznice 1890-ih pretvorio u važno saobraćajno i privredno središte. Godine 1914. je na tom području pronađena nafta, ali je grad od nje prosperirao tek 1970-ih, za vrijeme arapskog naftnog embarga. Taj bum je naglo prestao zbog Nacionalnog energetskog programa liberalne vlade početkom 1980-ih. Nakon toga je stanovništvo Calgaryja steklo veliki animozitet prema liberalima i centralnoj vladi, pa je Calgary jedini veći grad Kanade kojim dominira Konzervativna stranka.

U Calgary se nalazi i profesionalni hokejaški tim Calgary Flames koji igra u NHL ligi.

Slike 
 Pictures of Calgary 
 Pictures of Calgary - Terra Galleria

Gradovi u Kanadi
Olimpijski gradovi
Albertville

Albertville je grad i općina u jugoistočnoj Francuskoj, u departmanu Savoie u francuskim Alpama. Ima oko 20.000 stanovnika.

Geografija 
Grad je smješten an rijeci Arly, blizu njenog ušća u rijeku Isère. Nalazi se na visini između 345 i 2,037m.

Historija 
U Albertvilleu su organizirane Zimske olimpijske igre 1992. godine, odnosno u ostatku regije Savoie. Neki od objekata izgrađenih u tu svrhu su naknadno preimenovani.

Demografija

Reference

Literatura

Vidi još 
 Departmani Francuske
 Spisak departmana Francuske po gustini naseljenosti
 Spisak departmana Francuske po površini
 Spisak departmana Francuske po broju stanovnika

Vanjske veze 

 City council website 
 Tourism webpage about Albertville  (in French)

Olimpijski gradovi
Lillehammer

Lillehammer je grad i općina u norveškom okrugu Oppland.

Središte grada je okruženo drvenim kućama s kraja 19. vijeka, a odatle se pruža prizor na obližnje jezero Mjøsa i rijeku Lågen, okružene planinama. 

Godine 1973. u Lillehammeru su agenti izraelske tajne službe Mossad ubili marokanskog konobara, misleći da je riječ o palestinskom teroristu odgovornom za minhenski masakr.

U Lillehammeru su godine 1994. održane Zimske olimpijske igre. Nakon toga se Lillehammer nametnuo kao jedno od najpopularnijih mjesta za održavanje natjecajanja u zimskim sportovima.

Eksterni linkovi 

 Lillehammer Tourist Office 
 
 Lillehammer University College 
 Lillehammer Icehockey Club 
 Lillehammer Olympic Park

Norveška
Olimpijski gradovi
Nagano

Nagano (japanski 長野市) je glavni grad Japanske prefekture Nagano koji leži blizu ušća rijeke Chikuma u Sai na otoku Honshu.

Godine 2003 grad je imao 361.221 stanovnika, a (gustoća stanovništva je bila 893,34 osobe na km²). Ukupna površina grada je 404,35 km².
	
Godine 1998. Nagano je bio domaćin Zimske olimpijade.

Jednu od gradskih znamenitosti čini budistički hram iz 7. vijeka, nazvan Zenkoji. Grad je ispočetka bio samo malo naselje pridruženo hramu , da bi status grada dobio 1. 4. 1897.

Stanovništvo 
Prema podacima sa popisa, u gradu je 2005. godiine živelo 378.495 stanovnika.

Galerija

Eksterni linkovi 

 Nagano official website  
 Nagano Convention & Visitors Bureau 
 Nagano 2005 Special Olympics World Winter Games official website
 Shiga Kogen Ski Resort 
 Nagano Electric Railway Co., Ltd. 
 yudanaka-spa. 
 Zenkoji Official Site 
 Nature, Culture & Technology Issues & Activities around Nagano

Gradovi u Japanu
Gradovi u Japanu
Olimpijski gradovi
Salt Lake City, Utah

Salt Lake City je glavni i najveći grad američke federalne države Utah.
Prema podacima iz popisa stanovništva godine 2000. u njemu živi 181.743 stanovnika. Predstavlja i sjedište okruga Salt Lake, kojemu pripada dolina Salt Lake, te zajedno s 15 drugih općina ima 978.285 stanovnika.

Grad je okružen planinama, a od Velikog slanog jezera po kojemu je dobio ime odvojen močvarama.

Osnovan je godine 1847. od strane mormonskih doseljenika na čelu s Brighamom Youngom. Otada pa do današnjih dana predstavlja središte te vjerske zajednice. Kasnije se naglo razvio kao rudarsko središte i željeznički čvor. S vremenom su u grad počeli imigranti iz raznih dijelova svijeta kao i drugih američkih država, tako da je grad postupno počeo gubiti svoj mormonski karakter. Danas zbog toga predstavlja liberalnu i demokratsku oazu u pretežno konzervativnom i republikanski nastrojenom Utahu.

Salt Lake City je poznat i kao domaćin Zimske olimpijade 2002. godine, jednog od rijetkih događaja tog tipa koji je organizatorima donio profit. To se dogodilo usprkos skandala vezanih za lobiranje Međunarodnog olimpijskog komiteta.

Demografija 
Po popisu iz 2010. godine broj stanovnika je 186.440, što je 4.697 (2,6 %) stanovnika više nego 2000. godine.

Reference

Literatura

Vidi još 

 Spisak gradova u SAD po broju stanovnika
 Najveći gradovi u SAD po decenijama
 Spisak saveznih država i teritorija SAD po broju stanovnika
 Sjedinjene Američke Države
 Amerikanci (nacija)
 Historija Sjedinjenih Američkih Država

Vanjske veze 

 Official website of Salt Lake City
 Salt Lake City Chamber of Commerce
 Salt Lake community councils
 Photographic virtual tour of Salt Lake City.
 SugarHouse Trolley 
 Utah Out Loud - Local Utah Music 

Glavni gradovi saveznih država SAD
Olimpijski gradovi
Gradovi u Juti
Skok u dalj

Skok u dalj je atletska disciplina, na programu već na prvim modernim Olimpijskim igrama u Ateni 1896.

Najslavniji skakači u dalj su Jesse Owens (8,13 m iz 1936.), Bob Beamon (8,90 m iz 1968.) i Carl Lewis (8,87 m iz 1991.).

Svjetski rekordi 

Za muškarce:

 8,95 m - Mike Powell (SP u Tokiju 1991.)

Za žene:

 7,52 m - Galina Chistyakova, (1988.)

Skakalište 
Skokovi u dalj se obično izvode na stadionima u sklopu atletskih natjecanja (Grand Prix), gdje tako tipični (nogometni) stadioni oko travnjaka imaju atletsku stazu od 400 m, poligon za bacanje kugle i skakalište za skok u dalj i troskok. Skakalište za skok u dalj sastoji se od zaletišta od ~ 50 m i bazena s pijeskom duljine ~ 10 m.

 
Discipline u atletici‎
Olimpijada 1900

II. Olimpijske igre - Pariz 1900 održane su u Parizu od 14. svibnja 1900. do 28. listopada 1900. godine.
Sudjelovalo je 1225 sportaša iz 13 zemalja, a natjecali su se u atletici, plivanju, mačevanju, veslanju, jedrenju, biciklizmu, jahanju, streljašvu, streličarstvu, gimnastici, tenisu, nogometu, kriketu, golfu, polu, ragbiju i vaterpolu. 

 
1900
Ljetne olimpijske igre
Sport u Francuskoj
Sport u Parizu
Historija Pariza
Ragbi na Olimpijadi



Osvajači medalja na OI u ragbiju

Olimpijske igre
Ragbi
Golf

Ako tražite objašnjenje za marku automobila Golf (auto) ili radio stanicu Radio Golf

Golf je sport u kojoj igrač nastoji da golf lopticu (golf ball) sa što manje udaraca ubaci u rupu, u skladu sa pravilima. Golf je nastao u Škotskoj u 14. veku i pretpostavlja se da su prvi igrači bili pastiri koji su na prostranim škotskim pašnjacima čuvali ovce. Kao rupe su im služile zečje jame, a palice su bile od drveta. Igra je do 19. veka imala samo jedan oblik - meč plej. Pobednik na svakoj rupi bio je igrač koji je s najmanjim brojem udaraca uterao lopticu u rupu, a ukupan pobednik je bio igrač koji je pobedio na najviše rupa. Normalno se igra 18 rupa ili u skraćenoj verziji na 9 rupa. 19ta rupa je popularan naziv za bar u klubskoj zgradi.
Jedna rupa se igra tako da se prvi udarac izvrši sa tija (tee). Zatim se drugi udarac izvrši sa mesta gde se loptica zaustavila i tako dok se loptice ne utera u rupu. Kada loptica dostigne grin (green - površina oko rupe gde je trava izuzetno fino pokošena) onda se patuje (puting - udara se tako da se loptica kotrlja po zemlji) dok se loptica ne utera u rupu. Na terenu se nalaze razne prepreke kao bunkeri sa peskom i vodene prepreke.
Takmičarki golf se igra individualno ili ekipno.

Godine 1854. osnovan je danas najstariji golf klub na svetu: "The Royal and Ancient Golf Club of St Andrews". Klub je sastavio prva pisana Pravila golfa koja uz izmene važe i danas. U novije doba uz R&A o pravilima ali i igri brine i USGA (United States Golf Association). Golf je jedan od retkih sportova koji je uspeo da sačuva razliku između profesionalizma i amaterizma. Iako nije Olimpijski sport (neko je vreme bio), golf je uz fudbal i košarku najpopularniji sport na svetu. Profesionalnim golfom upravlja PGA Profesional Golf Association), a amaterskim nacionalni savezi svake zemlje, udruženi u evropski savez EGA i svetski savez IGF (International Golf Federation).

Poznati igrači

 John Ball
 Patty Berg
 Tommy Bolt
 James Braid
 Henry Cotton
 Ben Crenshaw
 George Duncan
 David Duval
 Nick Faldo
 Sergio García
 Walter Hagen
 Ben Hogan
 Tony Jacklin
 Bobby Jones
 Bobby Locke
 Davis Love III
 Phil Mickelson
 Colin Montgomerie
 Tom Morris
 Jack Nicklaus
 Greg Norman
 José María Olazábal
 Mark O'Meara
 Arnold Palmer
 Nick Price
 Payne Stewart
 Harry Vardon
 Kathy Whitworth
 Tiger Woods

 
Sportovi
Polo na OI



Osvajači medalja na OI u polu

Olimpijske igre
Olimpijada 1904

III. Olimpijske igre - St. Louis 1904 su održane u gradu St. Louisu u SAD. Iako je u početku MOO odabrao Chicago za grad domaćina, priredba je kasnije premještena u St. Louis. Slično kao i prethodne Igre u Parizu, i ove su OI održane kroz nekoliko mjeseci kao popratna manifestacija uz Svjetsku izložbu. Čak su sama sportska natjecanja održavana paralelno brojnim drugim sportskim natjecanjima, ali su se ipak razlikovala od njih naznakom 'olimpijska'. Zbog specifičnih prilika u većini su natjecanja sudjelovali samo natjecatelji iz SAD, tako da su čak neke discipline i sportovi, u odsustvu natjecatelja iz drugih zemalja, proglašena Nacionalnim prvenstvom SAD. Bile su to prve Igre na kojima su službeno dodjeljivane sve tri medalje (zlato, srebro, bronca).

Lista sportova 

Kao demonstracijski sport prezentirana je košarka.

Tablica osvojenih medalja 
(Medalje domaćina posebno istaknute)

Eksterni linkovi 

 St Louis 1904, MOO

 
Ljetne olimpijske igre
Sport u SAD
St. Louis
1904
Olimpijada 1908

IV. Olimpijske igre su održane u Londonu u Velikoj Britaniji, iako je MOO prvobitno za domaćina igara odabrao Rim u Italiji. Međutim, zbog erupcije vulkana Vezuva 1906. godine prilikom koje je gotovo uništen grad Napulj, italijanska vlada odlučila je prenamijeniti sredstva namijenjena organizaciji Igara u obnovu i pomoć tom gradu. Stoga su Igre premještene u London.

Iako su u to doba ove Igre smatrane petim po redu, naknadno je odlučeno da se Olimpijske međuigre održane dvije godine ranije u Atini brišu iz službenog popisa Olimpijskih igara, te su od tada Igre redovno održavane isključivo s razmakom od 4 godine. Danas se Igre u Londonu nazivaju IV. Olimpijskim igrama.

Na ovim Igrama je nastavljena tradicija ceremonijala otvaranja Igara uz defile takmičara, koji je prvi put održan dvije godine ranije u Atini. Ta tradicija zadržala se do danas, iako je na Igrama u Londonu bilo dosta kontroverzi oko te ceremonije. Naime, nekoliko reprezentacija odbilo je proći u defileu, iz različitih razloga: Finci su trebali defilirati pod Ruskom zastavom i to su odbili, slično kao i Irci koji su odbili stupati pod zastavom Velike Britanije. Šveđanima nije bila izvješena njihova zastava pa su i oni odbili defile, slično kao i takmičari iz SAD, kojim je smetala činjenica da se njihova zastava (kao i sve druge) mora podići u čast kralja druge države.

Ove Igre su pokazale važnost uspostave zajedničkih sudačkih pravila i sudačke službe sastavljene od sudaca iz različitih zemalja, a ne samo iz zemlje domaćina kako je to do tada bio slučaj.

Najpoznatiji trenutak Igara bila je maratonska utrka, u kojoj je do samog cilja vodio Dorando Pietri, ali je potpuno iscrpljen u samom stadionu više puta pogrešno skrenuo. Na kraju su ga preko ciljne linije doslovno prenijela dva gledaoca, te je nesretnom Pietriju zbog te pomoći zlatna medalja oduzeta i dodjeljena drugoplasiranom Johny Hayesu. Pietri je kasnije ipak za svoj hrabri nastup nagrađen zlatnim pokalom od strane kraljevske porodice. Druga zanimljivost vezana uz maratonsku utrku bila je ta da bi se kraljevskoj porodici omogućio bolji pogled na tok utrke, staza je produžena na 42 km i 195 metara umjesto do tada uobičajenih 40 km. Iako su kasnije još neki maratoni održavani na različitim dionicama, IAAF je 1921. godine donio odluku da se upravo ta udaljenost proglasi službenom maratonskom dionicom.

Na ovim igrama po prvi put je uključen i jedan tradicionalno zimski sport, umjetničko klizanje.

Lista sportova

Zemlje učesnice

Lista osvojenih medalja 
(Medalje domaćina posebno istaknute)

Vanjske veze 

 London 1908, MOO

 
1908
Ljetne olimpijske igre
Sport u Ujedinjenom Kraljevstvu
Sport u Londonu
Historija Londona
Olimpijada 1912

V. Olimpijske igre - Stockholm 1912.

V. Olimpijske igre održane su u Stockholmu u Švedskoj. Po prvi puta sudjelovali su natjecatelji sa svih 5 kontinenata, te je tako po prvi put simbol olimpijskih 5 krugova bio potvrđen u punoj mjeri. Na Igrama u Stockholmu su pobjednicima dodjeljivane medalje od čistog zlata po posljednji put; nakon ovih Igara uobičajeno je da je zlatna medalja od pozlaćenog srebra.

Organizator je odabrao ne uvrstiti u program umjetničko klizanje kao jedini predloženi zimski sport, jer su željeli promovirati Nordijske igre. Također, na želju organizatora nisu dozvoljena niti natjecanja u boksu, koji je ocijenjen kao pregrub i nasilan sport. Zabilježen je i tragičan slučaj: Portugalac Francisco Lazaro je kolabirao tokom utrke i ubrzo umro, što je bio prvi takav slučaj u historiji Igara.

Popis sportova 
Održana su natjecanja u sljedećim sportovima:

Olimpijci su se natjecali i u umjetnosti.

Zemlje sudionice

Popis podjele medalja 
(Medalje zemlje domaćina posebno istaknute)

 
Ljetne olimpijske igre
1912
Olimpijada 1920

VII. Olimpijske igre - Antwerpen 1920 održane su u Antwerpenu, gradu u Belgiji. Odluka o domaćinu donešena je na kongresu MOO-a 1919 godine, a preostala dva kandidata su bili gradovi Amsterdam i Lyon. Na ovim je Igrama po prvi puta izgovorena olimpijska prisega, koju od tada na svakim Igrama u ime svojih kolega izgovara jedan sportist po izboru domaćina. Po prvi puta nakon Igara u Londonu 1908. godine uključeni su u program i zimski sportovi, ovdje su to bili umjetničko klizanje i hokej na ledu.

Jugoslavija je debitirala na ovim igrama i od tada njeni sportisti ne propuštaju ni jedne Letnje olimpijske igre. U Antwerpenu je učestvovalo 11 njenih sportista, preciznije samo nogometna reprezentacija, bez rezervi.

Lista sportova 
Održana su natjecanja u sljedećim sportovima:

Olimpijci su se natjecali i u umjetnosti.

Zemlje sudionice

Jugoslavija na igrama 
Jugoslavenski olimpijski komitet je u Antwerpen poslao jedanaestočlanu ekipu, točnije nogometnu reprezentaciju koja je 28. augusta 1920. godine na olimpijskom turniru odigrala svoj prvi međunarodni meč, ali s porazom. Izgubili su od Čehoslovačke sa 7:0 (3:0) golovima Jande (3), Vanjika (3) i Sedlačeka.

Za Jugoslaviju su igrali: Rudolf Rupec, Antun Dubravčić, Jovan Ružić, Emil Perška, Stane Tavčar, Jaroslav Šifer, Dragutin Vrđuka, Dragutin Vragović, Slavin Cindrić, Ivan Granec i Vjekoslav Župančić.

Popis osvojenih medalja 
(medalje domaćina posebno istaknute)

Vanjske veze 

 http://www.oks.org.rs/takmicenja/olimpijske-igre/letnje-olimpijske-igre/vii-igre-antverpen-1920/ 

 
1920
Ljetne olimpijske igre
Sport u Belgiji
Sport u Antwerpenu
Historija Antwerpena
Olimpijada 1924

VIII. Olimpijske igre - Pariz 1924

VIII Olimpijske igre 1924. godine su održane u Parizu. Grad Pariz je izabran od strane MOK-a u konkurenciji preostalih gradova kandidata: Amsterdama, Berlina, Los Anđelesa, Rio de Žaneira i Rima. Ovo su bile zadnje Igre za vreme kojih je predsednik MOK bio Pjer de Kuberten. Kao prateća manifestacija ovim igrama održana je i Međunarodna nedelja zimskih sportova, i to od 25. januara do 5. februara 1924. godine, koja je kasnije od strane MOK-a označena kao Zimske olimpijske igre 1924.

Od posebnosti na ovim Igrama treba istaći da je kao deonica maratonske trke odabrana distanca 42 km i 195 m, ista ona koja se trčala na Igrama u Londonu 1908., a od Igara u Parizu postaje standardna dužina svih maratona.

Od takmičara, posebno se pamte atletičari na srednjim i dugim stazama iz Finske: Pavo Nurmi koji je pobedio u trkama na 1.500 m i 5.000 m (koje su održane u razmaku od jednog sata!) i u kros trci. Vil Ritola je pobedio na 10.000 m i 3.000 m sa preponama, dok je bio drugi na 5.000 m i u kros trci iza Nurmija. Albin Stenros je pobedio u maratonu, dok je finska ekipa (sa Nurmijem i Ritolom) pobedila u ekipnim trkama na 3.000 m i kros trci. Zbog toga je ta sjajna generacija trkača kasnije bila poznata pod nazivom „leteći Finci“. Zapažene su bile i tri zlatne medalje koje osvojio plivač Džoni Vajsmiler (čemu je dodao i bronzu u vaterpolu), te pet medalja, od čega 3 zlatne, mačevaoca Rodžera Dukreta iz Francuske.

Jugoslavija učestvuje sa 37 sportista i prvi put osvaja medalje i to zlatne. Učinio je to gimnastičar Leon Štukelj osvojivši prva mesta u višeboju i na vratilu.

Događaji na ovoj Olimpijadi su poslužili kao zaplet Oscarom nagrađenom filmu Vatrene kočije.

Jugoslavija na igrama 
Jugoslaviju je predstavljalo 37 sportista u sedam sportova (atletika, biciklizam, gimnastika, konjički sport, plivanje, rvanje, fudbal) a dve zlatne medalje Leona Štukelja u gimnastici (višeboj, vratilo) donele su joj 14. mesto među osvajačima medalja.

To su prve od 11 olimpijskih medalja gimnastičara.

Spoljašnje veze 

 http://www.oks.org.rs/takmicenja/olimpijske-igre/letnje-olimpijske-igre/viii-igre-pariz-1924/ 

 
1924
Ljetne olimpijske igre
Sport u Francuskoj
Sport u Parizu
Historija Pariza
Zimska Olimpijada 1924

I. Zimske olimpijske igre - Chamonix 1924

Olimpijske igre
Zimska Olimpijada 1928

II. Zimske olimpijske igre - St. Moritz 1928

Olimpijske igre